దేవదర్శిని

దేవదర్శిని ప్రముఖంగా తమిళ చిత్రాలలో నటించే భారతీయ నటి. అయితే ఆమె కొన్ని తెలుగు సినిమాలు, టెలివిజన్ ధారావాహికలలో కూడా నటించింది.

ఆమె తన కెరీర్‌ను టెలివిజన్ యాంకర్‌గా ప్రారంభించింది. మొదట ధారావాహికలలో, తరువాత చలనచిత్రాలలో నటనలోకి ప్రవేశించింది. ఆమె ప్రధానంగా సహాయక పాత్రలు, హాస్య పాత్రలు చేస్తుంది.

ఆమె మర్మదేశం, అతిపూకల్ లతో సహా పలు టెలివిజన్ ధారావాహికలలో నటించింది.

మే 2023 విజయవంతమైన చిత్రం ది కేరళ స్టోరీ లో ఆమె షాలిని తల్లిగా నటించింది.

బాల్యం, విద్యాభ్యాసం 
దేవదర్శిని చెన్నైలో తెలుగు మాట్లాడే కుటుంబంలో జన్మించింది. అక్కడే కామర్స్ లో డిగ్రీ పట్టాపుచ్చుకుని, ఆ తర్వాత అప్లైడ్ సైకాలజీలో మాస్టర్స్ డిగ్రీని పొందింది.

కెరీర్ 
కాలేజీలో ఉండగానే, ఆమె టెలివిజన్ షోలకు యాంకరింగ్ చేయడం ప్రారంభించింది. ఆ తర్వాత ఆమెకు దూరదర్శన్ సీరియల్ కనవుగల్ ఇలవాసంలో నటించే అవకాశం వచ్చింది, ఇది నాగ ద్వారా మిస్టరీ సీరీస్ మర్మదేశంలో ఆమె పాత్రను పోషించడానికి దారితీసింది. నాగ దర్శకత్వం వహించిన రామనీ వర్సెస్ రామనీ పార్ట్ 02లో ఆమె పరిచయం చేయబడింది. దేవదర్శిని ధారావాహిక విడత్తు కరుప్పులో నటించింది,

ఆమె పార్తిబన్ కనవు (2003)కి ఉత్తమ హాస్యనటిగా తమిళనాడు రాష్ట్ర చలనచిత్ర అవార్డును గెలుచుకుంది. ఆమె ఒక ఎన్జీవో రూపొందించిన శక్తి పిరకుతు (2010) చిత్రంలో ప్రధాన పాత్ర పోషించింది. ముని 2: కాంచన (2011) తర్వాత, ఆమె పలు చిత్రాలలో హాస్య పాత్రలు చేస్తూనే ఉంది.

వ్యక్తిగత జీవితం 
2002లో టెలివిజన్ నటుడు చేతన్‌ని దేవదర్శిని వివాహం చేసుకుంది. వీరిద్దరూ కలిసి తొలిసారిగా మర్మదేశం, విడత్తు కరుప్పు లలో పనిచేశారు. వారి కుమార్తె, నియతి కాదంబి, 96లో తన తల్లి పాత్ర చిన్న వెర్షన్‌ను చిత్రీకరిస్తూ అరంగేట్రం చేసింది.

మూలాలు